Sigurd Winge

Sigurd Winge (1909–1970) var en norsk billedkunstner, mest kjent som  grafiker og for sin monumentalkunst.

Bakgrunn og utdannelse
Hans far Johan Ernst Winge (1858–1949) var byarkitekt i Hamburg da Sigurd Winge ble født. Familien flyttet fra Hamburg til Kristiania i 1917.

Han studerte ved Statens kunstakademi under Axel Revold fra 1929 til 1932. I 1933 debuterte han på 11 unge maleres utstilling i Kunstnerforbundet i Oslo, og samme året var han også representert på Høstutstillingen. Det var også i 1933 han møtte Rolf Nesch, som fikk stor innvirkning på kunsten hans.

Livsløp og karriere
Winge fikk innpass ved Verdensutstillingene, i Paris 1937 og på Verdensutstillingen i New York (1939), der han skapte en 30 meter lang frise med fiskebåter i tre, sten, glass, mosaikk og metall. Dette var opprinnelig et utkast til utsmykningsoppdrag i Oslo rådhus.

Sammen med kunstnerkollegene Rolf Nesch og Olav Strømme dro Sigurd Winge til Ålesund for å oppleve sildefisket utenfor byen, og hente inspirasjon til arbeidet. Det var her Sigurd Winge fant motivet til «Båtfrisen» som smykket fasaden til den norske paviljongen under verdensutstillingen i New York i 1939. Etter den andre verdenskrig ble frisen forsøkt anbrakt i et nytt bygg av Kristoffer Aamot i Oslo Kinematografer. Deler av frisen – rundt 17 meter – har senere fått sin plassering på Parken Kulturhus i Ålesund.

Winge ble professor ved Statens kunstakademi i 1969. Samtidig jobbet han med oppsetningen av Antigone på Trøndelag Teater, sammen med sin sønn Stein Winge. Sigurd Winge designet kostymene, og hadde ansvaret for scenografien.

 Dødsfall 
Sigurd Winge døde brått på Britannia Hotel i Trondheim.

Bisettelsen fant sted 2. februar 1970 i Østre Krematorium i Oslo, der han hadde jobbet i 11 år med utsmykningen «Oppstandelsen».

Utstillinger (utvalg)
Det ble holdt separatutstillinger med Sigurd Winges kunst i Nasjonalgalleriet i 1956, 1965 og 1978. Under Festspillene i Bergen i 1969 ble kunsten hans vist i Bergen billedgalleri, Munchmuseet avholdt en minneutstilling i 2004, kuratert av Magne Bruteig. "Største motstands vei. Sigurd Winge" KUBE i Ålesund 2024-25, kuratert av Magne Bruteig. 
I Norge
Det Norske Student Forbund i 1963, Drammen Kunstforening i 1953, Galleri 27 i 1965, og 1992, Galleri D40 i 1987, Galleri F 15 i 1985, Galleri Kampen i 1987, Galleri KB i 1959, 1965, 1966, og en minneutstilling i 1978, Galleri Per i 1940, 1951, og 1965, Galleri Steen i 1999, Galleri Tonne i 2000, og 2003, Høstutstillingen i 1938, 1947, 1949, 1950, 1962 og 1967, Kreditkassens kunstutstilling i 1950, Kunstnerforbundet i 1933, 1953, 1961, 1965, og 1967, Kunstnernes Hus i 1949, 1958, og 1987, Museet for samtidskunst «Fokus 1950» i 1998, og «Sommerutstilling» i 2001, Norsk Forening for Grafisk Kunst i 1998 (Nasjonalgalleriet), Soli Brug Galleri i 2019, Stenersenmuseet i 2013. "Foreningen av Båtfrisen", Parken Kulturhus i Ålesund 2023, der "Båtfrisen" er å se i sin helhet.

Utenlands
«Den nordiske utstilling» i Stockholm 1949, «Den norske utstilling» i Haag 1949, «Den nordiske kunstutstilling» Charlottenborg i København 1949, Den 26. Veneziabiennalen i 1952, Rio De Janeiro 1952, New Delhi 1953, National Seriegraph Society New York i 1953, Islands Nasjonalgalleri i Reykjavík 1954, Gateshead New Castle i 1961,  Brown Stone Gallery New York 1954, Vancouver Art Gallery 1962, Göteborgs konstmuseum i 1962, «Situation 66» Augsburg rådhus i 1966,  «Nordisk Grafikk Union» Kunsthallen i Helsinki 1967, Hässelby slott 1969,  «Norsk grafikk» Kunsthallen Nikolaj i København 1970, Schwetzingen i 1973.

 Offentlig utsmykking (utvalg) 
 Mosaikk-frisen ved Oslo handelsgymnasium (1948-56)
 Frise, Kong Haakons kirke, København (1958)
 Glassmosaikk, Manglerud kirke (1963)
 Alterutsmykning i metall og bladgull, Jar kirke (1961)
 Fondveggen med verket «Oppstandelsen» i Østre Krematoriums store kapell fra 1957 til 1968.
 Båtfrisen, 17 meter av den henger i dag på Parken Kulturhus, Ålesund. Opprinnelig på fasaden av den Norske paviljong under Verdensutstillingen i New York i 1939.

 Referanser 

Eksterne lenker

 «Båtfrisen» på Nasjonalmuseet
 https://www.tv2.no/video/nyheter/unikt-kunstverk-koblet-sammen/20069607
 https://www.smp.no/kultur/i/bg8GGA/kunstverk-fra-sildefiske-forenes-til-byjubileet
 https://www.vitimusea.no/kunnskap/stoerste-motstands-vei-sigurd-winge

Kategori:Norske malere
Kategori:Norske grafikere
Kategori:Mosaikkunstnere
Kategori:Personer fra Hamburg